gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8355, del 06-08-2018 (2018/7228)

Notificació de la sentència dictada en el judici verbal número 634/2017.
------------------------------------------------------------------------

### Dades del document

Número de DOGV
:   8355

Data del DOGV
:   06-08-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7228


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el judici verbal número 634/2017. [2018/7228]  
Procediment: judici verbal número 634/2017.  
De: La Unión Alcoyana, Seguros y Reaseguros, SA.  
Procurador: Francisco J. Maseres Sánchez.  
Contra: Hind Mrich i Hassan Bouchefra.  
  
En el present procediment de judici verbal seguit a instàncies de La Unión Alcoyana, Seguros y Reaseguros, SA, contra Hind Mrich i Hassan Bouchefra, s'ha dictat sentència la dispositiva de la qual és literalment com segueix:  
  
«Dispositiva  
Estime íntegrament la demanda presentada per l'asseguradora La Unión Alcoyana, Seguros y Reaseguros, SA, representada pel procurador Francisco J. Maseres Sánchez, contra Mrich Hind i Hassan Bouchefra, declarats en situació processal de rebel·lia i condemne els demandats a pagar, de forma solidària a l'actora, l'import de tres mil quatre-cents euros (3.400 euros) més els interessos legals produïts des de la data d'interposició de la demanda i a continuació es produiran els previstos en l'article 576 de la Llei d'enjudiciament civil; tot això amb expressa condemna de les costes d'aquest plet a la part demandada.  
  
Notifiqueu aquesta resolució a les parts i, feu-los saber que no és ferma i contra ella es pot interposar un recurs d'apel·lació en el termini de vint dies, des de la notificació d'aquesta resolució, davant aquest tribunal i serà resolt per l'Audiència Provincial d'Alacant.  
Aquesta és la meua sentència que pronuncie, mane i signe.»  
  
I atés que els demandats assenyalats, Hind Mrich i Hassan Bouchefra, es troben en parador ignorat, s'expedeix aquest edicte a fi que els servisca de notificació en forma.  
  
Orihuela, 29 de març de 2018.- La lletrada de l'Administració de justícia: María Jesús Pérez Gálvez.
Diari Oficial de la Generalitat Valenciana


Sumari del DOGV 8288, del 07-05-2018 (2018/4320)

Formalització del contracte número CNMY17/LA00D/7. Servei de neteja de l'edifici, instal·lacions i espais del monestir de Sant Miquel dels Reis de València.
------------------------------------------------------------------------------------------------------------------------------------------------------------

### Dades del document

Número de DOGV
:   8288

Data del DOGV
:   07-05-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/4320


Data del document
:   20-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte de serveis
    * adjudicació de contracte administratiu

Formalització del contracte número CNMY17/LA00D/7. Servei de neteja de l'edifici, instal·lacions i espais del monestir de Sant Miquel dels Reis de València. [2018/4320]  
  
1. Entitat adjudicadora  
a) Organisme: Conselleria d'Educació, Investigació, Cultura i Esport.  
b) Dependència que tramita l'expedient: Direcció General de Cultura i Patrimoni.  
c) Número de expedient: CNMY17/LA00D/7.  
  
2. Objecte del contracte  
a) Tipus de contracte: serveis.  
b) Descripció de l'objecte: expedient CNMY17/LA00D/7: servei de neteja de les instal·lacions i espais del monestir de Sant Miquel dels Reis.  
c) Diari oficial i data de publicació de l'anunci de licitació: Diari Oficial de la Generalitat Valenciana núm. 8182 d'1 de desembre de 2017. Boletín Oficial del Estado núm. 279, de 17 de novembre de 2017.  
  
  
3. Tramitació, procediment i forma d'adjudicació  
a) Tramitació: urgent.  
b) Procediment: obert.  
c) Forma: preu criteri d'adjudicació.  
  
4. Pressupost base de licitació  
Import (IVA exclòs): 586.185,60 ? -   
  
5. Formalització del contracte  
a) Data de l'adjudicació: 5 de març de 2018.  
b) Data de la formalització: 11 d'abril de 2018.  
c) Contractista: Costa de Azahar Mes Net, SL.  
d) Nacionalitat: espanyola.  
e) Import d'adjudicació: 453.451,00 - (IVA exclòs).  
  
València, 20 d'abril de 2018.- La directora general de Cultura i Patrimoni, p. d. (R 26.10.2016, DOGV 7906): Carmen Amoraga Toledo.
Diari Oficial de la Generalitat Valenciana


Sumari del DOGV 8375, del 04-09-2018 (2018/8161)

Bases del concurs oposició per a cobrir una plaça de tècnic o tècnica superior en informació i documentació, torn de promoció interna, inclosa en l'oferta d'ocupació pública de l'any 2017.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8375

Data del DOGV
:   04-09-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/8161


Data del document
:   16-08-2018

Organisme emissor
:   Diputacio Provincial d'Alacant

Tipus de document
:   Anunci

Descriptors 

:   * concurs administratiu

Bases del concurs oposició per a cobrir una plaça de tècnic o tècnica superior en informació i documentació, torn de promoció interna, inclosa en l'oferta d'ocupació pública de l'any 2017. [2018/8161]  
En el Butlletí Oficial de la Província d'Alacant número 155, de data 14 d'agost de 2018, es publiquen les bases íntegres de les proves selectives, aprovades i convocades per acord de la Junta de Govern, adoptat en sessió ordinària celebrada l'1 d'agost de 2018 €en virtut de les competències delegades per Resolució del president número 1.203, de 4 d'agost de 2015 (BOP 154, 12.08.2015), per a cobrir, pel procediment de concurs oposició, una plaça de tècnic superior d'informació i documentació, reservada al torn de promoció interna, vacant en la plantilla d'aquesta Diputació Provincial, dins de les places reservades a funcionaris de carrera, i incloses en l'oferta de ocupació pública de l'any 2017.  
Aquesta plaça està inclosa en l'escala d'administració especial, subescala tècnica, classe superior, dotada amb els emoluments corresponents al subgrup de classificació A1, de l'article 76 del text refós de l'Estatut Bàsic de l'Empleat Públic, i article 24 de la Llei d'ordenació i gestió de la funció pública valenciana; i altres que corresponguen de conformitat amb la normativa vigent.  
La resolució aprovatòria de la llista d'aspirants admesos i exclosos es publicarà en el Butlletí Oficial de la Província d'Alacant. En aquest butlletí es publicarà, així mateix, la data, l'hora i el lloc en què es reunirà la Comissió Tècnica de Valoració a l'efecte de la realització del primer exercici de la fase d'oposició.  
El termini de presentació d'instàncies serà de 20 dies hàbils, comptadors a partir de l'endemà de la publicació de l'anunci extracte en el Boletín Oficial del Estado.  
Cosa que es fa pública en aquest diari oficial, per al coneixement general.  
  
Alacant, 16 d'agost de 2018.- El vicepresident tercer i diputat d'Hisenda i Administració General: Alejandro Morant Climent. El secretari en funcions: José Manuel Baeza Menchón.
Diari Oficial de la Generalitat Valenciana


Sumari del DOGV 8232, del 12-02-2018 (2018/966)

Informació pública de la pèrdua de la carta de pagament número 462008M204.
--------------------------------------------------------------------------

### Dades del document

Número de DOGV
:   8232

Data del DOGV
:   12-02-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/966


Organisme emissor
:   Institut Valencià d'Administració Tributària

Tipus de document
:   Anunci

Informació pública de la pèrdua de la carta de pagament número 462008M204. [2018/966]  
A causa de la pèrdua de l'original de la carta de pagament de la fiança número 566228K403, per un import de 8,39 euros, a nom de Gas Natural Catalunya SDG, D22055514, a favor d'Infraestructures, Territori i Medi Ambient.  
En compliment del que disposa l'apartat tercer de l'Ordre de 14 de febrer de 1986, modificada per l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria dels Serveis Territorials de la Conselleria d'Hisenda i Model Econòmic a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produeix cap reclamació.  
  
  
València, 18 de gener de 2018.- El subdirector general de l'IVAT: Javier Casas Gimeno.
Diari Oficial de la Generalitat Valenciana


Sumari del DOGV 8414, del 31-10-2018 (2018/10425)

DECRET 186/2018, de 19 d'octubre, del Consell, pel qual es crea el Conservatori Professional de Dansa a Castelló de la Plana.
-----------------------------------------------------------------------------------------------------------------------------

### Dades del document

Número de DOGV
:   8414

Data del DOGV
:   31-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10679


Data del document
:   19-10-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 186/2018, de 19 d'octubre, del Consell, pel qual es crea el Conservatori Professional de Dansa a Castelló de la Plana. [2018/10251]  
A fi de vertebrar els ensenyaments artístics professionals en tot el territori de la Comunitat Valenciana, es considera necessària la creació d'un conservatori professional de dansa a Castelló de la Plana. Aquest nou conservatori haurà d'impartir els ensenyaments professionals de dansa previstos en el capítol VI del títol I de la Llei orgànica 2/2006, de 3 de maig, d'educació.  
El nou conservatori estarà situat a l'edifici propietat de la Generalitat situat al camí de la Plana, número 13, de Castelló de la Plana, i compartit amb l'IES La Plana. Aquest edifici disposa d'instal·lacions adequades per a l'ús previst i compleix els requisits establits per la normativa bàsica.  
Per això, de conformitat amb el que s'estableix en l'article 17 de la Llei orgànica 8/1985, de 3 de juliol, reguladora del dret a l'educació, i en la Llei orgànica 2/2006, de 3 de maig, d'educació; a proposta del conseller d'Educació, Investigació, Cultura i Esport, prèvia deliberació del Consell, en la reunió del 19 d'octubre de 2018,  
  
  
DECRETE  
  
Article únic. Creació del centre  
Es crea el centre docent següent:  
Província: Castelló  
Localitat: Castelló de la Plana  
Denominació: Conservatori Professional de Dansa  
Titular: Generalitat  
Codi: 81199216  
Domicili: camí la Plana, número 13  
Ensenyaments: professionals de Dansa  
Capacitat: 180 places  
  
  
DISPOSICIÓ ADDICIONAL  
  
Única. Inscripció  
El que estableix aquest decret s'inscriurà en el Registre de Centres Docents de la Comunitat Valenciana.  
  
  
DISPOSICIONS FINALS  
  
Primera. Desplegament  
Es faculta la conselleria competent en matèria d'educació perquè adopte les mesures necessàries per al compliment i el desplegament del que s'estableix en aquest decret, així com per a modificar, si cal, el domicili, la denominació i la configuració del centre.  
  
Segona. Publicació i efectes  
Aquest decret es publicarà en el Diari Oficial de la Generalitat Valenciana i produirà efectes des de l'inici del curs escolar 2018-2019.  
  
València, 19 d'octubre de 2018  
  
El president de la Generalitat,  
XIMO PUIG I FERRER  
  
El conseller d'Educació, Investigació,  
Cultura i Esport  
VICENT MARZÀ IBÁÑEZ
Diari Oficial de la Generalitat Valenciana


Sumari del DOGV 8327, del 28-06-2018 (2018/6009)

Notificació de la sentència dictada en el procediment de modificació de mesures número 391/2017.
------------------------------------------------------------------------------------------------

### Dades del document

Número de DOGV
:   8327

Data del DOGV
:   28-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6009


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el procediment de modificació de mesures número 391/2017. [2018/6009]  
En aquest procediment de modificació de mesures número 391/2017, seguit a instàncies de Silke Weis contra Ion Cristià Vlaicu, s'ha dictat sentència l'encapçalament i part dispositiva de la qual literalment diuen:  
  
«Sentencia número 67/2018  
Jutge que la dicta: María Estrela Muñoz Gayán.  
Lloc: Vinaròs.  
Data: 18 de juny de 2018.  
Demandant: Silke Weis.  
Advocat: José Antonio Marzal.  
Procuradora: Miriam Esteller Esteller.  
Demandada: Piulador Cristià Vlaicu.  
Dispositiva  
Estime la demanda formulada per Silke Weis contra Ion Cristian Vlaicu i modifique de les mesures adoptades en el procediment previ de guarda i custòdia número 576/2013, seguit davant d'aquest jutjat, sense realitzar expressa imposició de costes a cap litigant en els punts següents:  
El pare podrà visitar i tindre en companyia la seua filla els dissabtes alterns des de les 10.00 a les 20.00 hores, i, una vegada es realitze aquest règim de visites amb normalitat i sense perjudici per a la menor, la qual cosa així haurà de ser reflectit en un informe psicològic, s'ampliaran les visites als caps de setmana alterns, des de les 10.00 hores del dissabte fins a les 20.00 hores del diumenge.»  
  
Declarar les costes d'ofici de manera que cada part haurà de pagar les costes causades a instàncies seues i les comunes a mitges.  
  
Vinaròs, 18 de juny de 2018.- La lletrada de l'Administració de justícia: Elizabeth Delma Wiltshire Vázquez.
Diari Oficial de la Generalitat Valenciana


Sumari del DOGV 8250, del 08-03-2018 (2018/2427)

Extracte de la convocatòria de beca de formació universitària en comunicació interna i externa de cooperació al desenvolupament i voluntariat.
----------------------------------------------------------------------------------------------------------------------------------------------

### Dades del document

Número de DOGV
:   8250

Data del DOGV
:   08-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2427


Data del document
:   27-02-2018

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la convocatòria de beca de formació universitària en comunicació interna i externa de cooperació al desenvolupament i voluntariat. [2018/2427]  
BDNS (identif.): 388367.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Graduats en Periodisme o Comunicació Audiovisual. Aquesta titulació ha d'haver sigut obtinguda en el curs acadèmic 2014-2015 o posterior, en universitats espanyoles o estrangeres, en aquest últim cas sempre que s'haja obtingut l'homologació del títol per resolució definitiva.  
  
  
Segon. Objecte  
Completar la formació adquirida per titulats universitaris en Periodisme i/o Comunicació Audiovisual l'activitat de la qual serà realitzar tasques de difusió de notícies per a fer visibles accions de promoció del voluntariat i cooperació al desenvolupament, i sensibilitzar sobre les activitats pròpies de l'Àrea de Cooperació al Desenvolupament i Voluntariat de la Universitat Miguel Hernández d'Elx, facilitant d'aquesta manera la seua ulterior inserció en el mercat laboral.  
   
Tercer. Bases reguladores  
Accessibles en:  
http://registro.umh.es/files/2018/02/RE\_2018\_001\_3375.pdf  
  
Quart. Quantia  
L'ajuda econòmica que percebrà cada becari serà de 1.000 €/mes, al qual se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
  
Cinqué. Termini de presentació de sol·licituds  
El termini de presentació de sol·licituds serà de 10 dies hàbils comptadors a partir de l'endemà de la publicació de la present convocatòria en el Diari Oficial de la Generalitat Valenciana (DOGV).  
  
Elx, 27 de febrer de 2018.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8430, del 23-11-2018 (2018/10400)

Notificació de la sentència dictada en el judici verbal número 1615/2016.
-------------------------------------------------------------------------

### Dades del document

Número de DOGV
:   8430

Data del DOGV
:   23-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10245


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el judici verbal número 1615/2016. [2018/10438]  
Vicente Sorní Pérez, secretari judicial del Jutjat de Primera Instància número 20 de València, mitjançant aquest edicte faig saber que en aquest jutjat se segueix judici verbal 1615/16, a instàncies d'Empresa Mixta Valenciana d'Aigües, SA, representada per la procuradora Desamparados Barber París contra Caroline Gourdre, en el qual s'ha acordat, en el dia de la data, notificar la sentència dictada en aquestes actuacions a la persona demandada que es troba en ignorat parador, Caroline Gourdre, l'encapçalament del qual i dispositiva literalment diuen el que segueix:  
  
Sentencia número 202/18  
València, 27 de setembre de 2018  
Dispositiva  
Estime la demanda formulada per la procuradora Desemparados Barber París, en nom i representació de la mercantil Empresa Mixta Valenciana d'Aigües, SA (EMIVASA) contra Caroline Gourdre sobre resolució de contracte de subministrament d'aigües potable i d'instal·lació i reparació de comptador mesurador del consum i reclamació de la quantitat de 1.249,35 euros pel servei prestat en virtut d'aquest contracte i no satisfet, i declare resolt, per incompliment de l'obligació bàsica de pagament de les factures del consum, el contracte de subministrament d'aigua potable i instal·lació i manteniment de comptador referit a l'immoble situat a València, carrer del Doctor Sumsi, número 2, 2n, baixos, esquerra, i en conseqüència s'autoritza l'entitat demandant a entrar a l'interior de l'immoble on es troba el comptador a l'efecte de fer efectiu el cessament o la intercepció del subministrament; condemne Caroline Gourdre a sotmetre's a la declaració de resolució contractual i per açò últim ha de permetre als operaris d'EMIVASA l'accés a l'immoble per a l'adopció de les mesures pertinents per a procedir a la desconnexió del subministrament i la retirada del comptador, i la condemne també al pagament, a la demandant, de l'import de 1.249,35 euros, més l'interès legal des de la data de la interpel·lació judicial (25.10.2016).  
  
S'imposen les costes a la part demandada.  
Contra aquesta sentència no es pot presentar cap recurs.  
Aquesta és la meua sentència, la pronuncie, mane i signe.»  
  
I perquè servisca d'edicte de notificació de la sentència als demandats en ignorat parador, lliure aquest edicte que es fixarà al tauler d'anuncis d'aquest jutjat i es publicarà en el Diari Oficial de la Generalitat Valenciana.  
  
València, 31 d'octubre de 2018.- El secretari judicial: Vicente Sorní Pérez
Diari Oficial de la Generalitat Valenciana


Sumari del DOGV 8240, del 22-02-2018 (2018/717)

Notificació de la sentència dictada en el rotlle d'apel·lació número 621/2017.
------------------------------------------------------------------------------

### Dades del document

Número de DOGV
:   8240

Data del DOGV
:   22-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/717


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 621/2017. [2018/717]  
La Secció Sisena de l'Audiència Provincial de València ha dictat en el rotlle d'apel·lació número 621/2017 la resolució que té l'encapçalament i part dispositiva com segueix:  
  
«Sentència número 372  
València, 31 d'octubre de 2017  
La Secció Sisena de l'Audiència Provincial de València, integrada per la magistrada jutgessa María Mestre Ramos, ha vist aquest recurs d'apel·lació, interposat contra la Sentència de data [...], dictada en les actuacions de judici verbal 612/2015 tramitades pel Jutjat de Primera Instància 2 de Catarroja.  
Han sigut part en el recurs, com a apel·lant demandant Auto Spezial, CB, representada pel procurador dels tribunals Antonio Vives Cervera i assistida del lletrat Saúl Giménez Tur; i com a apel·lant demandada l'entitat mercantil Mapfre, SA, representada per la procuradora dels tribunals Gabriela Montesinos Martínez i assistida per la lletrada Matilde Hernández Nieto.  
  
Dispositiva  
Desestime el recurs d'apel·lació interposat per l'entitat mercantil Mapfre, SA.  
Estime el recurs d'apel·lació interposat per Auto Spezial, CB.  
Revoque parcialment la sentència dictada en el judici verbal 612/2015 i en conseqüència,  
Estime íntegrament la demanda interposada per Auto Spezial, CB, i condemne Said Laaroussi i l'entitat mercantil Mapfre, SA, a pagar a la part actora la quantitat de cinc mil quatre-cents huitanta-sis euros (5.486 euros) pel principal més interessos de l'article 20 LCS.  
  
En aquesta alçada s'imposen les costes processals a l'entitat mercantil Mapfre, SA, causades pel seu recurs; no es fa expressa imposició a les costes processals a la part apel·lant Auto Spezial, CB. En primera instància s'imposen a la part demandada.  
Amb pèrdua del dipòsit respecte a Mapfre, SA, i amb devolució del dipòsit Auto Spezial, CB.  
Aquesta sentència no és ferma i en contra pot interposar-se recurs extraordinari per infracció processal o recurs de cassació per interés cassacional.  
Quan corresponga, torneu al Jutjat de procedència les actuacions originals, amb una certificació d'aquesta resolució perquè s'execute i es complisca.  
Aquesta és la meua sentència, que pronuncie, mane i firme.»  
Perquè es publique en el Diari Oficial de la Generalitat Valenciana, a fi de notificar-la a la part que no ha comparegut, la demandada apel·lada Said Laaroussi.  
  
València, 25 de gener de 2018.- La lletrada de l'Administració de justícia: Inmaculada C. Ripollés Martínez.